Kristinn Haukur Guðnason skrifar 28. nóvember 2019 06:55 Langidalur í Húnavatnshreppi . Fréttablaðið / Stefán Sameining sveitarfélaga verður rædd á íbúafundi í Húnavatnsskóla í Húnavatnshreppi næstkomandi fimmtudag . Miðað við boðaða löggjöf Sigurðar Inga Jóhannssonar , samgöngu - og sveitarstjórnarráðherra , verður lágmarksíbúafjöldi settur á í þrepum . 250 fyrir kosningarnar árið 2022 og 1.000 árið 2026 . „ Á fundinum verður púlsinn tekinn og vilji íbúanna kannaður , “ segir Jón Gíslason , oddviti hreppsins , en á fundinum verður einnig rætt um áherslur sveitarstjórnar og fjárhagsáætlun . Sameiningarmál voru í deiglunni á Norðurlandi vestra fyrir tveimur árum en þá var ekki vilji fyrir stórri sameiningu sveitarfélaga í Húnavatnssýslu og Skagafirði . Síðan þá hefur verið horft til sameiningar fjögurra sveitarfélaga í Austur-Húnavatnssýslu . Blönduóss , Skagastrandar , Skagabyggðar og Húnavatnshrepps . „ Sameiningarnefnd fyrir AusturHúnavatnssýslu er enn þá til en við tókum hlé á meðan þessi mál voru að skýrast . Við stefnum á að koma saman aftur 5. desember , “ segir Jón . „ Skagabyggð er eina sveitarfélagið af þessum fjórum sem er undir 250 íbúa markinu og það kann að flækja stöðuna og viðræðurnar . Það verður nokkur lýðræðishalli , ef lögin ganga í gegn , og eitt sveitarfélagið verður að sameinast fyrr en hin . “